У 2009. је освојена Свјетска лига, и то на домаћем терену, али је на Свјетском првенству у Риму претрпљен прави бродолом - освојено је тек девето мјесто. По освајању сребрне медаље у Свјетској лиги 2010. црногорској репрезентацији се прикључио и Денис Шефик, али то није дало очекиване резултате. Напротив. Честе промјене на голу - Радић и Шћепановић су наизмјенично пропуштали по једно велико такмичење - уносиле су дозу несигурности, па се и то може сматрати једним од разлога што је Црна Гора остваривала резултате знатно испод реномеа свог играчког кадра. Радић је пропустио Свјетско првенство 2011. и Олимпијске игре 2012. а у међувремену је освојио сребрну медаљу на Европском првенству 2012.